Oficialusis leidinys L 332 , 28/11/1983 p. 0043 - 0047

specialusis leidimas suomių kalba: skyrius 13 tomas 13 p. 0178

specialusis leidimas ispanų kalba: skyrius 13 tomas 14 p. 0237

specialusis leidimas švedų kalba: skyrius 13 tomas 13 p. 0178

specialusis leidimas portugalų kalba skyrius 13 tomas 14 p. 0237



Tarybos direktyva 1983 m. spalio 26 d. iš dalies keičianti Direktyvą 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės nuostatomis, suderinimo (83/575/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Direktyvos 71/316/EEB [4] tikslas – derinant skirtingus nacionalinius įstatymus, susijusius su metrologine kontrole, ir tam tikslui nustatant atitinkamą EEB modelio patvirtinimo ir pirminės patikros bei EEB metrologinės kontrolės tvarką užtikrinti laisvą matavimo priemonių judėjimą Bendrijoje; kadangi dėl matavimo priemonių sektoriuje per pastaruosius metus sukauptos patirties tam tikrus pirmiau minėtos direktyvos straipsnius būtina keisti; kadangi dabartiniu metu taikomi kontrolės metodai leidžia, kad EEB pirminė patikra būtų atliekama nebūtinai atskirai tikrinant kiekvieną matavimo priemonę; kadangi priimant Direktyvą 71/316/EEB nebuvo įmanoma atsižvelgti į tuos pokyčius; kadangi nuo jos priėmimo tam tikros valstybės narės, siekdamos atsižvelgti į tuos pokyčius, nacionalinius įstatymus papildė tam tikromis nuostatomis; kadangi siekiant suderinti tam tikslui priimtus nacionalinius įstatymus, patartina papildyti galiojančių Europos nuostatų tekstą, PRIĖMĖ ŠIĄ DIREKTYVĄ: 1 straipsnis Direktyva 71/316/EEB šia direktyva iš dalies keičiama taip: 1. 1 straipsnis pakeičiamas taip: "1 straipsnis 1. a) Ši direktyva taikoma prekėms, kurios priskiriamos matavimo priemonėms, t. y. matuokliams, matuoklių komponentams, papildomiems įtaisams ir matavimo įrangai. b) Ši direktyva taip pat taikoma matavimo vienetams, matavimo metodų suderinimui ir metrologinei kontrolei ir tam tikrais atvejais – priemonėms, būtinoms, kad būtų taikomi tie metodai. c) Ji taip pat taikoma fasuotų produktų kiekiams, jų matavimo metodams, metrologinei kontrolei ir ženklinimui nustatyti. 2. Jokia valstybė narė, remdamasi šia direktyva ir su ja susijusiomis atskirosiomis direktyvomis, negali trukdyti, uždrausti arba riboti matavimo priemonės pateikimo į rinką ir (arba) pradėti naudoti šio straipsnio 1 dalyje aprašytos priemonės ar gaminio, jeigu ta priemonė arba gaminys pagal šią direktyvą ir atitinkamos matavimo priemonės arba gaminio atskirąsias direktyvas turi EEB žymenis ir (arba) ženklus. 3. Valstybės narės mano, kad EEB modelio patvirtinimas ir pirminė patikra bei atitinkamos nacionalinės priemonės yra lygiavertės. 4. Šio straipsnio 1 dalyje išvardytų dalykų atskirosiose direktyvose turi būti apibrėžta: - ypač su tos dalies a punkte nurodytais gaminiais taikoma matavimo tvarka ir jų charakteristikos, tų gaminių techniniai reikalavimai, konstrukcija ir veikimas, - reikalavimai dėl 1 dalies b ir c punktų. Tose direktyvose galima nustatyti datą, kada galiojančios nacionalinės nuostatos turėtų būti pakeistos Bendrijos nuostatomis." 2. 2 straipsnis pakeičiamas taip: "2 straipsnis 1. Matavimo priemonių EEB modelio patvirtinimas reiškia, kad joms leidžiama atlikti EEB pirminę patikrą ir, jeigu jos atlikti neprivaloma, jas leidžiama pateikti į rinką ir (arba) naudoti. Jeigu matavimo priemonių kategorijai taikomoje (-ose) direktyvoje (-ose) nustatyta, kad tai kategorijai netaikoma EEB modelio patvirtinimo tvarka, tos kategorijos matavimo priemonėms leidžiama tiesiogiai atlikti EEB pirminę patikrą. 2. Jeigu įmanoma patikrinti valstybių narių turimą tikrinimo įrangą, šioje ir atskirosiose direktyvose atitinkamoms matavimo priemonėms, atitinkančioms visoms matavimo priemonėms nustatytus reikalavimus, valstybės narės suteikia EEB modelio patvirtinimą. 3. Paraišką, kad būtų suteiktas EEB modelio patvirtinimas, gali įteikti tik gamintojas arba Bendrijoje įsisteigęs jo įgaliotasis atstovas. Paraišką dėl tos pačios matavimo priemonės galima įteikti tik vienoje valstybėje narėje. 4. EEB modelio patvirtinimą suteikusi valstybė narė imasi būtinų priemonių, kad būtų užtikrinta, jog jai bus pranešta apie bet kokį patvirtinto modelio keitimą arba papildymą. Apie tuos keitimus ji informuoja kitas valstybes nares. EEB modelio patvirtinimą suteikusi valstybė narė patvirtinto modelio keitimams arba papildymams turi suteikti papildomą modelio patvirtinimą, jeigu tie keitimai turi arba gali turėti poveikį matavimo rezultatams arba matavimo priemonei nustatytoms naudojimo sąlygoms. Tačiau, jei tai yra modifikuotas modelis ir jis buvo modifikuojamas po to, kai šios arba atitinkamos specialios direktyvos nuostatos buvo keičiamos ar derinamos taip, kad modifikuotą modelį būtų galima patvirtinti tik pagal naujas nuostatas, vietoje EEB modelį patvirtinančiam pirminiam liudijimui išduodamo papildymo suteikiamas naujas EEB modelio patvirtinimas. 5. Valstybės narės EEB modelio patvirtinimą suteikia pagal šios ir atitinkamų specialiųjų direktyvų nuostatas." 3. 4 straipsnis pakeičiamas taip: "4 straipsnis Jeigu matavimo priemonės EEB modelio patvirtinimo tikrinimo pagal šią ir tos priemonės atskirąją direktyvą rezultatai atitinka nustatytus reikalavimus, patikrinimą atlikusi valstybė narė rengia EEB modelio patvirtinimo liudijimą ir perduoda jį pareiškėjui. 11 straipsnyje arba atskirojoje direktyvoje numatytais atvejais pareiškėjas turi ir visais kitais atvejais gali ant visų patvirtintą modelį atitinkančių matavimo priemonių uždėti šiame liudijime pateiktą EEB patvirtinimo ženklą arba pasirūpinti, kad tas ženklas būtų pritvirtintas." 4. 5 straipsnis pakeičiamas taip: "5 straipsnis 1. EEB modelio patvirtinimas galioja dešimt metų. Jo galiojimą galima pratęsti dar keliems laikotarpiams po dešimties metų; matavimo priemonių, kurias galima gaminti pagal patvirtintą modelį, skaičius neribojamas. Pagal šios arba atskirosios direktyvos nuostatas suteiktų EEB modelio patvirtinimų galiojimo negalima pratęsti nuo tų Bendrijos nuostatų bet kokio pakeitimo arba suderinimo įsigaliojimo datos tais atvejais, jeigu pagal tas naujas nuostatas negalėjo būti suteikti minėti EEB modelio patvirtinimai. Jeigu EEB modelio patvirtinimo galiojimas nepratęsiamas, vis dėlto tas patvirtinimas tebetaikomas naudojamoms EEB matavimo priemonėms. 2. Jeigu taikomi atskirojoje direktyvoje nenumatyti nauji būdai, pasitarus su kitomis valstybėmis narėmis galima suteikti EEB ribotos paskirties modelio patvirtinimą. Jam galima nustatyti tokius apribojimus: - ribotas matavimo priemonių, kurioms taikomas patvirtinimas, skaičius, - pareiga informuoti kompetentingas institucijas apie matavimo priemonės įrengimo vietas, - naudojimo apribojamai, - specialieji apribojamai, susiję su taikomu metodu. Tačiau negalima suteikti EEB ribotos paskirties modelio patvirtinimo, jeigu: - neįsigaliojo tos matavimo priemonių kategorijos atskiroji direktyva, - nebuvo taikomos leidžiančios nukrypti nuostatos dėl atskirosiose direktyvose nustatytų leidžiamųjų paklaidos ribų. To patvirtinimo galiojimo laikotarpis negali būti ilgesnis kaip dveji metai. Jo galiojimą galima pratęsti ne ilgesniam kaip trejų metų laikotarpiui. 3. Antroje šio straipsnio dalyje nurodytą EEB ribotos paskirties modelio patvirtinimą suteikusi valstybė narė, jeigu ji mano, kad pasiteisino naujo būdo taikymas, kreipiasi, kad šios direktyvos ir, tam tikrais atvejais, atskirųjų direktyvų priedai pagal 18 straipsnyje nustatytą tvarką būtų derinami su technikos pažanga." 5. I priedo 3.3 ir 6.3 punktai pakeičiami taip: "3.3. Šios direktyvos 6 straipsnyje paminėtas EEB patvirtinimo ženklas – tai tas pats EEB patvirtinimo ženklas, tačiau stilizuota E raidė apie vertikaliąją ašį simetriškai pasukama į priešingą pusę ir tas ženklas, jeigu atskirosiose direktyvose nenustatyta kitaip, neturi kitų nuorodų. To ženklo pavyzdys pateiktas 6.3 punkte." "6.3. EEB modelio patvirtinimo netaikymo ženklas (žr. 3.3 punktą) Pavyzdys:" +++++ TIFF +++++ 6. a) 7 straipsnio 1 dalies b punkte, "5 straipsnio 2 ir 3 dalies" keičiama "5 straipsnio 2 dalies". b) 7 straipsnio 1 dalyje pridedamas c punktas: "c) jeigu ji nustato, kad patvirtinimas buvo suteiktas netinkamai." 7. a) 8 straipsnio 1 dalis pakeičiama taip: "1. a) EEB pirminė patikra – tai naujos arba pertvarkytos matavimo priemonės tikrinimas ir patvirtinimas, kad ji atitinka patvirtinto modelio ir (arba) šios direktyvos bei atitinkamos matavimo priemonės atskirųjų direktyvų reikalavimus; ji žymima EEB pirminės patikros žymeniu. b) Atskirosiose direktyvose nurodytais atvejais ir pagal patvirtintą tvarką matavimo priemonių EEB pirminę patikrą galima atlikti tikrinant ne tik kiekvieną matavimo priemonę, bet ir kitais būdais." b) 8 straipsnio 3 dalyje, "1 straipsnio 1 dalyje" keičiama "1 straipsnio 2 dalyje." 8. 9 straipsnis pakeičiamas taip: "9 straipsnis 1. Matavimo priemonę pateikus pirminei patikrai, patikrinimą atliekanti valstybė narė nustato: a) ar matavimo priemonė priklauso kategorijai, kuriai netaikomas EEB modelio patvirtinimas, o jei ji priklauso tai kategorijai – ar ji atitinka šios kategorijos matavimo priemonių atskirosiose direktyvose nustatytus techninius konstrukcijos ir veikimo reikalavimus; b) ar matavimo priemonei buvo suteiktas EEB modelio patvirtinimas, o jei tas patvirtinimas buvo suteiktas – ar ji atitinka patvirtinto modelio ir to EEB modelio patvirtinimo suteikimo dieną galiojančių tos matavimo priemonės atskirųjų direktyvų reikalavimus. 2. Atliekant EEB pirminę patikrą, pirmiausia pagal atitinkamas atskirąsias direktyvas yra tikrinama: - metrologinės charakteristikos, - leidžiamosios paklaidos ribos, - konstrukcija, siekiant įsitikinti, ar ji užtikrina, kad įprastai naudojant matavimo priemonę itin nepablogės matavimo charakteristikos, - ar matavimo priemonė turi privalomus įrašus bei spaudavimo plokšteles ir ar laikomasi nuostatų dėl EEB patikrinimo ženklinimo." 9. 10 straipsnis pakeičiamas taip: "10 straipsnis Jeigu matavimo priemonės EEB pirminės patikros rezultatai atitinka nustatytus reikalavimus, pagal šios ir atskirųjų direktyvų reikalavimus tai matavimo priemonei šios direktyvos II priede aprašyti žymenys valstybės narės atsakomybe uždedami pagal tame priede nustatytas taisykles." 10. 13 straipsnis pakeičiamas taip: "13 straipsnis Kiekviena valstybė narė kitoms valstybėms narėms ir Komisijai praneša kokios tarnybos, žinybos ir įstaigos yra įgaliotos tinkamai atlikti šioje ir atskirosiose direktyvose nurodytus patikrinimus, išduoti EEB modelio patvirtinimo liudijimus ir EEB pirminės patikros žymenis." 11. 15 straipsnis pakeičiamas taip: "15 straipsnis Atskirosiose direktyvose nurodomi naudojamų matavimo priemonių, kurios turi EEB ženklus arba žymenis, kontrolės reikalavimai, ypač leidžiamąsias paklaidos ribas. Jeigu EEB ženklų arba žymenų neturinčioms matavimo priemonėms nacionalinėmis nuostatomis nustatomi ne tokie griežti reikalavimai, pastarieji gali būti taikomi kaip kontrolės kriterijai." 12. VI skyrius panaikinamas, o VII skyrius tampa VI skyriumi ir pakeičiamas bei išdėstomas taip: "VI SKYRIUS Direktyvų derinimas su technikos pažanga 16 straipsnis Pakeitimai, būtini, kad šios ir 1 straipsnyje nurodytų atskirųjų direktyvų priedai būtų derinami su technikos pažanga, daromi pagal 18 straipsnyje nustatytą tvarką. Tačiau ši tvarka netaikoma skyriui, susijusiam su Jungtinėje Karalystėje taikomais matavimo vienetais, pateiktais direktyvos dėl matavimo vienetų priede ir direktyvų dėl fasuotų produktų prieduose, susijusiuose su fasuotų produktų kiekių verčių sritimis. 17 straipsnis 1. Šia direktyva įsteigiamas komitetas (toliau – komitetas), kad 16 straipsnyje nurodytos direktyvos būtų derinamos su technikos pažanga. Tas komitetas sudaromas iš valstybių narių atstovų ir jam pirmininkauja Komisijos atstovas. 2. Komitetas patvirtina savo darbo tvarkos taisykles. 18 straipsnis 1. Jeigu turi būti laikomasi šiame straipsnyje nustatytos tvarkos, pirmininkas savo nuožiūra arba valstybės narės atstovo prašymu reikalą perduoda komitetui. 2. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiko tarpą, kurį nustato pirmininkas, atsižvelgęs į klausimo skubumą. Nuomonė patvirtinama Sutarties 148 straipsnio 2 dalyje nustatyta kvalifikuota balsų dauguma. Pirmininkas nebalsuoja. 3. a) Komisija imasi numatytų priemonių, jeigu jos atitinka komiteto nuomonę. b) Kai numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma. c) Jeigu, gavusi pasiūlymą, Taryba per tris mėnesius nuo tos dienos, kai klausimas jai buvo perduotas, nepriima jokio sprendimo, pasiūlytas priemones patvirtina Komisija." 13. Antraštinė dalis "VIII skyrius" pakeičiama antraštine dalimi "VII skyrius", o 20, 21 ir 22 straipsniai atitinkamai tampa 19, 20 ir 21 straipsniais. 14. 19 straipsnyje, "uždrausti pardavinėti arba naudoti" keičiama "uždrausti pateikti į rinką arba naudoti." 2 straipsnis Valstybės narės priima įstatymus ir kitus teisės aktus, būtinus šios direktyvos įgyvendinimui iki 1985 m. sausio 1 d. Apie tai jos nedelsdamos praneša Komisijai. 3 straipsnis Ši direktyva skirta valstybėms narėms. Priimta Liuksemburge, 1983 m. spalio 26 d. Tarybos vardu Pirmininkas G. Moraitis [1] OL C 42, 1979 2 15, p. 9. [2] OL C 127, 1979 5 21, p. 80. [3] OL C 247, 1979 10 1, p. 22. [4] OL L 202, 1971 9 6, p. 1. --------------------------------------------------